ගාමිණී ලොකුගේ

ගාමිණී කුලවංශ ලොකුගේ, (; 1943 මැයි 8 - 2025 ජූනි 30), යනු ශ්‍රී ලාංකික දේශපාලනඥයෙකු වෙයි. 

 ළමා අවධිය 
ලොකුගේ 1943 මැයි 8 වැනිදා පිළියන්දලදී මධ්‍යම පාන්තික දෙමාපියන්ට දාව උපත ලැබීය. ප්‍රාථමික අධ්‍යාපනය පිළියන්දල දී ලැබූ ඔහු උසස් අධ්‍යාපනය හැදෑරුවේ පිළියන්දල මධ්‍ය මහා විද්‍යාලයෙනි.

 දේශපාලන ජීවිතය 
ගාමිණී ලොකුගේ මහතා දේශපාලනයට පිවිසියේ 1960 දී එක්සත් ජාතික පක්ෂයේ සාමාජිකයෙකු ලෙසය. ඔහු ප්‍රථම වරට පාර්ලිමේන්තුවට තේරී පත් වූයේ 1983දී කැස්බෑව ආසනයේ පැවති අතුරු මැතිවරණයකදීය. එම ඡන්ද විමසීමේදී ඡන්ද 27,821 ක ජනවරමක් ලැබූ ඒ මහතා, කෑස්බෑව මන්ත්‍රීවරයකු ලෙස ඔහු එම ආසනය නගර සංවර්ධනය වෙනුවෙන් පෙනී සිටි බවට ප්‍රසිද්ධ විය. 1989දී එවක ජනාධිපති රණසිංහ ප්‍රේමදාස මහතා විසින් සංචාරක රාජ්‍ය අමාත්‍ය ධුරය ගාමිණී ලොකුගේ මහතාට පිරිනමන ලදී. 1994 මහ මැතිවරණයෙන් එක්සත් ජාතික පක්ෂය ලැබූ පරාජයෙන් පසු, ඔහු විපක්ෂයේ අසුන්වල අසුන් ගැනීමට සිදුවිය.

2001 මහ මැතිවරණයේ එක්සත් ජාතික පක්ෂය සාර්ථකව ආණ්ඩු බලය ලබා ගැනීමේ පසුබිම තුළ, එවක ජනාධිපතිනි චන්ද්‍රිකා බණ්ඩාරනායක කුමාරතුංග මහත්මිය ගාමිණී ලොකුගේ මහතා සංචාරක අමාත්‍ය ධුරයට පත් කළේය.

2006දී ඒ මහතා එක්සත් ජාතික පක්ෂයෙන් වෙන්වී එවක ජනාධිපති මහින්ද රාජපක්ෂගේ ආණ්ඩුවට එක්විය. මහින්ද රාජපක්ෂ මහතාගේ පාලන සමයේදී ඔහු ප්‍රබල තනතුරු කිහිපයක් හෙබවීය. 2007 ජනවාරි මාසයේදී මහින්ද රාජපක්ෂ ජනාධිපතිවරයා ගාමිණී ලොකුගේ මහතා ක්‍රීඩා හා පොදු විනෝදාස්වාද අමාත්‍ය ධුරයට පත් කළ අතර 2010දී ඔහුගේ විෂය කම්කරු අමාත්‍යවරයා බවට වෙනස් වුණි. 2015 ජනාධිපතිවරණය තෙක් ඒ මහතා එම තනතුර දැරීය. ඔහු 2010 සහ 2015 දී නැවත තේරී පත් විය. 2019 නොවැම්බර් 27 වන දින ඔහු නාගරික සංවර්ධන රාජ්‍ය අමාත්‍යවරයා ලෙස පත් කරන ලදී.  2020 අගෝස්තු 12 වන දින ඔහු ප්‍රවාහන කැබිනට් අමාත්‍යවරයා ලෙස පත් කරන ලදී. ලොකුගේ 2020 පෙබරවාරි මාසයේදී ව්‍යවස්ථාදායක ස්ථාවර කමිටුවට පත් කරන ලදී.

 සටහන් 

 මූලාශ්‍ර 

ප්‍රවර්ගය:1943 උපත්
ප්‍රවර්ගය:ශ්‍රී ලංකාවේ 12වන පාර්ලිමේන්තුවේ මන්ත්‍රීවරු
ප්‍රවර්ගය:ශ්‍රී ලංකාවේ 11වන පාර්ලිමේන්තුවේ මන්ත්‍රීවරු
ප්‍රවර්ගය:ශ්‍රී ලංකාවේ 10වන පාර්ලිමේන්තුවේ මන්ත්‍රීවරු